Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 611/13/8807	Michalovce, 2.6.2015
EEČ : 2-66-204-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.8.2013, spisová značka Pv 611/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
 prečin krádeže podľa § 212 ods. 2 písm. f) Tr. zákona , ktorý mal byť spáchaný tým, že 

1. dňa 25. 06. 2013 v čase o 17:25 h v OC Hypernova  v  XXXXX odcudzila  11 ks čokolád s názvom Študentská pečať a 4ks čokolád s názvom Orion mliečna čokoláda, ktoré si vložila do kabelky, ktorú mala pri sebe a bez zaplatenia  prešla  pokladničnou zónou, načo bola zastavená a vyzvaná pracovníkom SBS služby aby ho nasledovala do služobnej miestnosti, kde odcudzený tovar dobrovoľne a v nepoškodenom stave vydala, pričom ak by tak neurobila spoločnosti Ahold Retail Slovakia, k.s., so sídlom v XXXXX by spôsobila škodu vo výške 45,05 Eur.  

2. dňa 03. 07. 2013 v čase o 16:45 h v OC Kaufland v  XXXXX odcudzila  7 balení šampónov značiek Elseve, Pantene, Gliss kur a Fructis, ktoré  ukryla do detského kočíka pod deku ktorou bolo prikryté  jej dvojmesačné dieťa a bez zaplatenia prešla  pokladničnou zónou, načo bola zastavená a vyzvaná pracovníkom SBS služby aby ho nasledovala do služobnej miestnosti, kde odcudzený tovar dobrovoľne a v nepoškodenom stave vydala, pričom ak by tak neurobila spoločnosti Kaufland SR, v.o.s., so sídlom v XXXXX, ul. XXXXX by spôsobila škodu vo výške 29,33 Eur.  

napriek tomu, že uvedeného konania sa dopustila potom, ako bola policajtom Obvodného oddelenia PZ v XXXXX  dňa 08. 02. 2013 postihnutá blokom na pokutu  nezaplatenú na mieste pod číslom 18039081, právoplatným dňa  08. 02. 2013 za priestupok proti majetku podľa § 50 ods.1 zákona č. 372/1990 Zb. o priestupkoch v znení neskorších predpisov za krádež rôzneho druhu tovaru, ktorej sa dopustila dňa 08. 02. 2013 v OC Kaufland v XXXXX, začo jej bola uložená pokuta vo výške 30,- Eur.  

a

napriek tomu, že uvedeného konania sa dopustila potom, ako bola rozhodnutím Obvodného úradu XXXXX sp.zn. ObU-XXXXX-OVVS-2013/02852 zo  dňa 07. 02. 2013, právoplatným dňa 27. 02. 2013 postihnutá za priestupok proti majetku podľa § 50 ods.1 zákona č. 372/1990 Zb. o priestupkoch v znení neskorších predpisov za krádež rôzneho druhu tovaru, ktorej sa dopustila dňa 26. 01. 2013 v OC Kaufland v XXXXX, začo jej bola uložená pokuta vo výške 15,- Eur.  

Uznesením prokurátora Okresnej prokuratúry XXXXX zo dňa 23.8.2013, spisová značka Pv 611/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
 Uznesením prokurátora Okresnej prokuratúry XXXXX sp. zn. Pv 611/13 z 23. 08. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. f) Tr. zákona proti obvinenej XXXXX, ktorý mal byť spáchaný tým, že 

1. dňa 25. 06. 2013 v čase o 17:25 h v OC Hypernova  v  XXXXX odcudzila  11 ks čokolád s názvom Študentská pečať a 4ks čokolád s názvom Orion mliečna čokoláda, ktoré si vložila do kabelky, ktorú mala pri sebe a bez zaplatenia  prešla  pokladničnou zónou, načo bola zastavená a vyzvaná pracovníkom SBS služby aby ho nasledovala do služobnej miestnosti, kde odcudzený tovar dobrovoľne a v nepoškodenom stave vydala, pričom ak by tak neurobila spoločnosti Ahold Retail Slovakia, k.s., so sídlom v XXXXX by spôsobila škodu vo výške 45,05 Eur.  

2. dňa 03. 07. 2013 v čase o 16:45 h v OC Kaufland v  XXXXX odcudzila  7 balení šampónov značiek Elseve, Pantene, Gliss kur a Fructis, ktoré  ukryla do detského kočíka pod deku ktorou bolo prikryté  jej dvojmesačné dieťa a bez zaplatenia prešla  pokladničnou zónou, načo bola zastavená a vyzvaná pracovníkom SBS služby aby ho nasledovala do služobnej miestnosti, kde odcudzený tovar dobrovoľne a v nepoškodenom stave vydala, pričom ak by tak neurobila spoločnosti Kaufland SR, v.o.s., so sídlom v XXXXX, ul. XXXXX by spôsobila škodu vo výške 29,33 Eur.  

napriek tomu, že uvedeného konania sa dopustila potom, ako bola policajtom Obvodného oddelenia PZ v XXXXX  dňa 08. 02. 2013 postihnutá blokom na pokutu  nezaplatenú na mieste pod číslom 18039081, právoplatným dňa 08. 02. 2013 za priestupok proti majetku podľa § 50 ods.1 zákona č. 372/1990 Zb. o priestupkoch v znení neskorších predpisov za krádež rôzneho druhu tovaru, ktorej sa dopustila dňa 08. 02. 2013 v OC Kaufland v XXXXX, začo jej bola uložená pokuta vo výške 30,- Eur.  

a

napriek tomu, že uvedeného konania sa dopustila potom, ako bola rozhodnutím Obvodného úradu XXXXX, sp.zn. ObU-XXXXX-OVVS-2013/02852 zo  dňa 07. 02. 2013, právoplatným dňa 27. 02. 2013 postihnutá za priestupok proti majetku podľa § 50 ods.1 zákona č. 372/1990 Zb. o priestupkoch v znení neskorších predpisov za krádež rôzneho druhu tovaru, ktorej sa dopustila dňa 26. 01. 2013 v OC Kaufland v XXXXX, začo jej bola uložená pokuta vo výške 15,- Eur.  

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 20 mesiacov. Toto rozhodnutie sa stalo právoplatným dňom 04. 09.  2013.

Skúšobná doba pre podmienečné zastavenie trestného stíhania uplynula dňom 04. 05. 2015.

Po uplynutí skúšobnej doby bol vyžiadaný odpis z registra trestov a správy o povesti obvinenej.
 
 Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu ani priestupku, a teda vyhovela podmienkam uvedeným v ustanovení § 217 ods. 1 Trestného poriadku. 

Preto bolo rozhodnuté, že obvinená XXXXX sa v skúšobnej dobe podmienečného zastavenia trestného stíhania osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Gloček
prokurátor